2 Annibyniaeth, bod yn agored ac yn gynhwysol
(1) Nid yw'r Bwrdd, wrth arfer ei swyddogaethau, i fod o dan gyfarwyddyd na rheolaeth y Senedd na Chomisiwn y Senedd.
Gair yn Measure wedi ei amnewid (6.5.2020) gan Deddf Senedd ac Etholiadau (Cymru) 2020 (anaw 1), Atod. 1 para. 4(12)
(2) Rhaid i'r Bwrdd—
(a) weithredu'n gyffredinol mewn modd agored a thryloyw, a
(b) cyhoeddi ar wefan y Senedd y cyfryw wybodaeth a fydd yn caniatáu i'r cyhoedd gael eu hysbysu am ei weithgareddau.
Gair yn a. 2(2)(b) wedi ei amnewid (6.5.2020) gan Deddf Senedd ac Etholiadau (Cymru) 2020 (anaw 1), a. 42(2), Atod. 1 para. 4(3)
(3) Nid yw is-adran (2) yn atal y Bwrdd rhag ystyried mater yn breifat na rhag cadw ei ystyriaeth ar y mater hwnnw'n breifat os yw natur y mater hwnnw, ym marn y Bwrdd, yn golygu ei bod yn briodol gwneud hynny.
(4) Rhaid i'r Bwrdd, cyn arfer unrhyw rai o'i swyddogaethau, ymgynghori â'r personau a ganlyn y mae'n debyg yr effeithir arnynt, oni bai bod y Bwrdd yn credu bod amgylchiadau sy'n golygu ei bod yn amhriodol gwneud hynny—
(a) Aelodau o’r Senedd,
Geiriau yn Measure wedi eu hamnewid (6.5.2020) gan Deddf Senedd ac Etholiadau (Cymru) 2020 (anaw 1), Atod. 1 para. 4(10) (ynghyd ag Atod. 1 para. 4(7)(8))
(b) staff a gyflogir gan Aelodau o’r Senedd (neu gan Aelodau o’r Senedd),
(c) undebau llafur perthnasol, a
(d) unrhyw bersonau eraill y mae'n credu eu bod yn briodol.
(5) Rhaid i'r Bwrdd, wrth ymgynghori ag Aelodau o’r Senedd, roi sylw i is-adran (1).
A. 2 mewn grym ar 24.9.2010 yn unol ag a. 20(3)(4) ac fel y nodir yn yr hysbysiad gofynnol, gweler https://senedd.cymru/media/1t3mmgav/gen-ld8227-e-cymraeg.pdf